भारत सरकार

महिला एवं बाल विकास मंत्रालय

**राज्‍य सभा**

**अतारांकित प्रश्‍न संख्‍या 1749**

दिनांक 27 दिसंबर, 2018 को उत्‍तर के लिए

**आंगनवाड़ी केन्द्रों में लाभार्थी**

**1749. श्रीमती विजिला सत्यानंतः**

क्या महिला एवं बाल विकास मंत्री यह बताने की कृपा करेंगे किः

(क) क्या यह सच है कि पूरे देश में लगभग 14 लाख आंगनवाड़ी केन्द्र और 10 करोड़ लाभार्थी हैं;

(ख) क्या इसमें छः वर्ष से कम आयु वाले बच्चे और गर्भवती महिलाएं तथा स्तनपान कराने वाली माताएं भी शामिल हैं;

(ग) क्या विभिन्न आंगनवाड़ी केन्द्रों में पंजीकृत एक करोड़ फर्जी लाभार्थियों की पहचान कर ली गई है और उन्हें निकाल दिया गया है; और

(घ) यदि हां, तो तत्संबंधी ब्यौरा क्या है?

**उत्‍तर**

डा. वीरेन्‍द्र कुमार महिला एवं बाल विकास मंत्रालय में राज्‍य मंत्री

(क) और (ख) : अम्‍ब्रैला समेकित बाल वि‍कास सेवा के आंगनवाड़ी सेवाओं के अंतर्गत सभी राज्‍यों/ संघ राज्‍य क्षेत्रों को 14 लाख आंगनवाड़ी केंन्‍द्र संस्‍वीकृत किए गए हैं, जिनमें से 01.06.2018 तक देश में 13.63 लाख आंगनवाड़ी केंन्‍द्र प्रचालित हैं जिनमें छ: वर्ष से कम आयु के बच्‍चों और गर्भवती एवं स्‍तनपान कराने वाली माताओं सहित 8.85 करोड लाभ प्राप्‍त कर रहे हैं।

(ग) और (घ) : इस मंत्रालय ने नकली लाभार्थियों का पता लगाने तथा झूठे और नकली लाभार्थियों को निकालने करने के लिए वास्‍तविक जांच कराए जाने हेतु सभी राज्‍यों/संघ राज्‍य क्षेत्रों को दिशा-निर्देश जारी किए हैं।

\*\*\*\*\*